32011D0783
L 319/71
SLUŽBENI LIST EUROPSKE UNIJE
ODLUKA VIJEĆA 2011/783/ZVSP
od 1. prosinca 2011.
o izmjeni Odluke 2010/413/ZVSP o mjerama ograničavanja protiv Irana
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 29.,
uzimajući u obzir Odluku Vijeća 2010/413/ZVSP od 26. srpnja 2010. o mjerama ograničavanja protiv Irana (1), a posebno njezin članak 22. stavak 2.,
budući da:
(1)
Vijeće je 26. srpnja 2010. donijelo Odluku 2010/413/ZVSP o mjerama ograničavanja protiv Irana.
(2)
Vijeće je u cijelosti preispitalo popis osoba i subjekata, kako je određen u Prilogu II. Odluci 2010/413/ZVSP, a na koji se primjenjuju članak 19. stavak 1. točka (b) i članak 20. stavak 1. točka (b) te Odluke. Vijeće je pritom uzelo u obzir primjedbe koje su podnijele zainteresirane strane.
(3)
Vijeće je zaključilo da bi osobe i subjekti navedeni u Prilogu II. Odluci 2010/413/ZVSP i dalje trebale podlijegati posebnim mjerama ograničavanja predviđenima tom Odlukom.
(4)
Vijeće je također zaključilo da bi trebalo izmijeniti određene unose u vezi s određenim subjektima iz Priloga II. Odluci 2010/413/ZVSP.
(5)
Štoviše, s obzirom na daljnju zabrinutost u vezi sa širenjem iranskog nuklearnog programa i programa u vezi s projektilima koju je Europsko vijeće izrazilo 23. listopada 2011., u popis osoba i subjekata koji podliježu mjerama ograničavanja kako je određen u Prilogu II. Odluci 2010/413/ZVSP trebalo bi uključiti dodatne osobe i subjekte.
(6)
Popis osoba i subjekata iz članka 19. stavka 1. točke (b) i članka 20. stavka 1. točke (b) Odluke 2010/413/ZVSP trebalo bi ažurirati na odgovarajući način,
DONIJELO JE OVU ODLUKU:
Članak 1.
Prilog II. Odluci 2010/413/ZVSP mijenja se kako je određeno u Prilogu ovoj Odluci.
Članak 2.
Ova Odluka stupa na snagu na datum donošenja.
Sastavljeno u Bruxellesu 1. prosinca 2011.